
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 920 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Επικύρωση καθορισμού οριογραμμών τμήματος ρέ¬ 
ματος του οικισμού «ΘΕΟΛΟΓΟΣ» του Δήμου Θά¬ 
σου - Ν. Καβάλας, στη θέση «ΑΡΣΑΝΑΣ». 1 

Καθορισμός της χρήσης τμήματος του υπ’ αριθ. 244 
τεμαχίου στην εντός ορίων οικισμού Επισκοπής 
περιοχή του Δήμου Ανθεμίων Ν. Ημαθίας. 2 


ΑΠΟΦΑΣΕΙ Σ 

Αριθμ. 4208 (1) 


Επικύρωση καθορισμού οριογραμμών τμήματος ρέμα¬ 
τος του οικισμού «ΘΕΟΛΟΓΟΣ» του Δήμου Θάσου - 
Ν. Καβάλας, στη θέση «ΑΡΣΑΝΑΣ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του άρθρου 5 του ν. 3010/2002 (ΦΕΚ 
91/Α) με το οποίο ρυθμίζονται θέματα καθορισμού ορι- 
ογραμμών ρεμάτων. 

2. Τις διατάξεις του άρθρου 5 του ν. 3010/2002 (ΦΕΚ 
91/Α), παράγραφος 3β, με την οποία ορίζεται ότι η επι¬ 
κύρωση του καθορισμού των οριογραμμών γίνεται με 
απόφαση του Γενικού Γραμματέα της οικείας Περιφέ¬ 
ρειας. 

3. Τις ισχύουσες διατάξεις της Πολεοδομικής Νομο¬ 
θεσίας (δόμηση παρά τα ρέματα). 

4. Τ ις διατάξεις του ν. 2503/1997 (ΦΕΚ 107 Α') «Διοίκηση, 
οργάνωση, στελέχωση της Περιφέρειας κ.λπ». 

5. Την υπ’ αριθμ. 1096/27.3.2003 (ΦΕΚ 393Β/4.4.2003) 
Απόφαση του Γ ενικού Γ ραμματέα περιφέρειας Α.Μ.-Θ. 
«Μεταβίβαση αρμοδιοτήτων σε προϊσταμένους Δ/νσεων 
και Τμημάτων της Π.Α.Μ.-Θ.». 


18 Οκτωβρίου 2006 

6. Το υπ’ αριθμ. 07/3514/19.9.2006 έγγραφο του Τμήμα¬ 
τος ΕκτέλεσηςΈργων της Δ/νσης Τεχνικών Υπηρεσιών, 
Νομαρχιακού Διαμερίσματος Καβάλας, με το οποίο δι¬ 
αβιβάσθηκε στην Δ/νση ΠΕ.ΧΩ. Περιφέρειας Α.Μ.-Θ. η 
υδραυλική μελέτη για την οριοθέτηση του τμήματος 
ρέματος του θέματος. 

7. Την υπ’ αριθμό 323/2006 απόφαση του Δημοτικού 
Συμβουλίου Θάσου η οποία περιλαμβάνεται στο πρακτι¬ 
κό της υπ’ αριθμ. 10/2006 Συνεδρίασης του Δ.Σ. Θάσου με 
την οποία γνωμοδοτεί ομόφωνα θετικά επί του καθορι¬ 
σμού οριογραμμών του ρέματος του οικισμού «ΘΕΟΛΟ¬ 
ΓΟΣ» του Δήμου Θάσου - Ν. Καβάλας, στη θέση «ΑΡΣΑ¬ 
ΝΑΣ», όπως προτείνονται από την υδραυλική μελέτη. 

8. Την υδραυλική μελέτη για την οριοθέτηση του τμή¬ 
ματος ρέματος του θέματος καθώς και το τοπογρα- 
φικό διάγραμμα που τη συνοδεύει, όπως ελέγχθηκαν 
και θεωρήθηκαν από τη Δ/νση Τεχνικών Υπηρεσιών, 
Νομαρχιακού Διαμερίσματος Καβάλας και από τα οποία 
προκύπτει ότι οι προτεινόμενες οριογραμμές ανταπο- 
κρίνονται σε πλημμυρική παροχή για περίοδο επανα¬ 
φοράς Τ=100 έτη, αποφασίζουμε: 

Επικυρώνουμε τις καθορισθείσες οριογραμμές τμήμα¬ 
τος ρέματος του οικισμού «ΘΕΟΛΟΓΟΣ» του Δήμου Θά¬ 
σου - Ν. Καβάλας στη θέση «ΑΡΣΑΝΑΣ», όπως φαίνονται 
στο τοπογραφικό διάγραμμα κλίμακας 1:500, όπως αυτό 
ελέγχθηκε και θεωρήθηκε από τη Δ/νση Τεχνικών Υπη¬ 
ρεσιών του Νομαρχιακού Διαμερίσματος Καβάλας. 

Από τις διατάξεις της παρούσας δεν προκύπτουν 
δαπάνες, οι οποίες βαρύνουν τον Κρατικό Προϋπολο¬ 
γισμό. 

Η ισχύς της παρούσας απόφασης αρχίζει από την 
ανωτέρω δημοσίευση. 

Η απόφαση αυτή μαζί με το συνημμένο διάγραμμα να 
δημοσιευθεί στην Εφημερίδα της Κυβερνήσεως. 

Κομοτηνή, 28 Σεπτεμβρίου 2006 

Με εντολή Γ ενικού Γ ραμματέα Περιφέρειας 
Η Προϊσταμένη Δ/νσης ΠΕ.ΧΩ. 
ΑΛΕΞΑΝΔΡΑ ΠΑΣΣΟΠΟΥΛΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. Δ13α. 4165 (σχεχ.ΣΧΟΠ 30,4137) (2) 

Καθορισμός της χρήσης τμήματος του υπ’ αριθ. 244 τε¬ 
μαχίου στην εντός ορίων οικισμού Επισκοπής περι¬ 
οχή του Δήμου Ανθεμίων Ν. Ημαθίας. 

Ο ΝΟΜΑΡΧΗΣ ΗΜΑΘΙΑΣ 

Έχοντας υπόψη: 

1. Τις διατάξεις του άρθρου 3 του ν. 1512/1985 «Τρο¬ 
ποποίηση και συμπλήρωση πολεοδομικών διατάξεων, 
ρύθμιση σύναψών θεμάτων και θεμάτων ταμείου νο¬ 
μικών». 

2. Την υπ’ αριθμ. 63/2006 απόψαση του Δημοτικού 
Συμβουλίου Ανθεμίων με την οποία αποψασίζεται η 
εκποίηση εκτάσεως 9.658,12τ.μ. από το με αριθμό 244 
αγροτεμάχιο στην εντός ορίων οικισμού Επισκοπής πε¬ 
ριοχή στον Α.Σ.Ο.Π. Επισκοπής. 

3. Τα στοιχεία της διανομής του αγρ/τος Επισκοπής 
σύμφωνα με τα οποία το 244 τεμάχιο αποτελεί «αγρό 
ιδιοκτησίας σχολείου». 

4. Την υπ’ αριθμ. οικ. ΕΠΑ 298/24.9.1987 απόφαση Νο¬ 
μάρχη Ημαθίας με την οποία εγκρίθηκαν τα όρια, οι 
όροι και περιορισμοί δόμησης του οικισμού Επισκοπής 
του Δήμου Ανθεμίων. 

5. Το γεγονός ότι το προς εκποίηση τεμάχιο έχει 
περιληφθεί στα όρια του παραπάνω οικισμού 

6. Τις διατάξεις του π.δ/τος της 24.4/3.5.1985 και ειδι¬ 
κότερα της παρ. 3 του άρθρου 7 όπως τροποποιήθηκε 
και ισχύει σήμερα. 

7. Την υπ’ αριθ.3395/4.5.2006 απόφαση της Προϊστα- 
μένης της ΔΙ.ΠΕ.ΧΩ. Π.Κ.Μ. με την οποία έγινε η υπα¬ 
γωγή της δραστηριότητας του Συνεταιρισμού (χαμηλής 
όχλησης) στην κατηγορία Β4, από άποψη περιβαλλο¬ 
ντικών επιπτώσεων και επομένως δεν απαιτείται η τή¬ 
ρηση διαδικασίας Προκαταρκτικής Περ/κης Εκτίμησης 
& Αξιολόγησης. 

8. Την υπ’ αριθμ. Δ13β 2055/25.5.2006 απόφασή 
μας, με την οποία ανανεώθηκε η 600/2000 απόφαση 
έγκρισης π.ο. για τη λειτουργία της δραστηριότητας 
«ψυγείο - διαλογητήριο» με την επωνυμία Α.Σ.Ο.Π. 
Επισκοπής. 


9. Το υπ’ αριθμ. Δ13α.2037/3.8.2006 έγγραφο της Δ/ 
νσης Πολεοδομίας και Περ/ντος Ν.Α. Ημαθίας. 

10. Την υπ’ αριθμ. 604/6.9.2006 θετική εισήγηση του 
Τμήματος Πολεοδομίας Νάουσας της Δ/νσης Πολεοδο¬ 
μίας και Περ/ντος Ν.Α. Ημαθίας. 

11. Την από 27.9.2006 του Α.Σ.Ο.Π. Επισκοπής με την 
οποία κατατέθηκε τεχνική έκθεση του ηλ/γου - μηχ/γου 
μηχ/κού, Πραντσίδη Χρήστου σχετικά με το μέγεθος των 
υφισταμένων και των προβλεπόμενων εγκαταστάσεων. 

12. Την από 27.9.2006 θετική γνωμοδότηση του Σ.Χ.Ο.Π. 
Ν. Ημαθίας, όπως αυτή διατυπώνεται στο 872006 πρα¬ 
κτικό του, αποφασίζουμε: 

Καθορίζουμε τη χρήση του υπό στοιχεία ΑΒΓΔΕΖΗΟΙ- 
ΚΛΜΝΞΟΠ-Α τμήματος του υπ’ αριθμ. 244 τεμαχίου αγρ/ 
τος Επισκοπής του Δήμου Ανθεμίων, εμβαδού 9658,12 
τ.μ., εντός των ορίων του αντίστοιχου οικισμού, όπως 
αυτό φαίνεται στο συνημμένο τοπογραφικό διάγραμμα 
του αρχιτέκτονα μηχανικού Τουμανίδη Παναγιώτη, το 
οποίο συνοδεύει την παρούσα και αποτελεί αναπόσπα¬ 
στο τμήμα της, σε «ψυγεία - διαλογητήρια χαμηλής 
όχλησης». 

Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού προϋπολογισμού ή 
του προϋπολογισμού της Νομαρχιακής Αυτοδιοίκησης 
ή του προϋπολογισμού του Δήμου Ανθεμίων. 

Η ισχύς της παρούσας απόφασης αρχίζει από την 
κοινοποίηση της και πριν τη δημοσίευση της στην Εφη¬ 
μερίδα της Κυβερνήσεως, σύμφωνα με τις διατάξεις του 
άρθρου 37 του ν. 3200/1955. 

Κατά της απόφασης αυτής επιτρέπεται, σύμφωνα 
με το άρθρο 18, παρ. 12, του ν. 2218/1994 προσφυγή 
για παράβαση νόμου ενώπιον του Γενικού Γραμματέα 
της Περιφέρειας, εντός αποκλειστικής προθεσμίας 30 
ημερών. Κατά τα λοιπά εφαρμόζονται οι διατάξεις του 
άρθρου 7 του ν. 2839/2000. 

Συνημμένα: τοπογραφικό διάγραμμα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βέροια, 29 Σεπτεμβρίου 2006 
Ο Νομάρχης 
ΓΙΑΝΝΗΣ ΣΠΑΡΤΣΗΣ 

